Свой расповед Павел Баброўскі падсумаваў словамі: “Гэта край, поўны нягодаў”. Аднак у той самы час незалежна ад яго нашы землі наведаў і вядомы пісьменнік Юзаф Ігнацій Крашэўскі, той не быў настолькі катэгарычным. Свае сведчанні ён даверыў не гускаваму пяру, а алоўку, бо сярод шматлікіх захапленняў творчай натуры Крашэўскага было маляванне. Дасюль захаваўся гэты малюнак, створаны “ў вёсцы Кобрынскага павета” (згадаем, у тыя часы большая частка Жабінкаўшчыны была ў межах Кобрыншчыны). На малюнку мастак адлюстраваў жытло і жыццё нашых продкаў паўтара стагоддзя таму.